b'\n_START_ARTICLE_\nOmsk oblast\n_START_SECTION_\nGeografi\n_START_PARAGRAPH_\nOblasten ligger i Sibiriske f\xc3\xb8derale distrikt i den sydvestlige del af asiatisk Rusland p\xc3\xa5 den Vestsibiriske slette. Geografien i oblasten er domineret af Irtysj og dens st\xc3\xb8rre bifloder, Isj\xc3\xadm, Om, Osja og Tara. Den sydlige del af oblasten best\xc3\xa5r overvejende af gr\xc3\xa6ssletter, som gradvist overg\xc3\xa5r til skovkl\xc3\xa6dte sletter, skove og l\xc3\xa6ngst mod nord, sumpet taiga skov. De mest frugtbare jorder ligger Irtysj-floddalen, omr\xc3\xa5derne langs floden er samtidigt mere tr\xc3\xa6bevoksede og mere bakket end resten af oblast. Der findes talrige s\xc3\xb8er i oblasten, de st\xc3\xb8rste er Saltaim, Tenis, Ik, Ebejty, Ulzjaj og Tobol-Kusjly._NEWLINE_Det h\xc3\xb8jeste punkt i oblasten p\xc3\xa5 150 moh ligger i n\xc3\xa6r landsbyen Nagornoje, mens det laveste punkt p\xc3\xa5 41 moh ligger i Irtysj-floddalen n\xc3\xa6r landsbyen Malaja Bitja.\n_START_SECTION_\nGr\xc3\xa6nser\n_START_PARAGRAPH_\nOmsk Oblast str\xc3\xa6kker over 600\xc2\xa0km fra nord til syd og 300\xc2\xa0km fra vest til \xc3\xb8st. Oblasten gr\xc3\xa6nser til Kazakstan i syd, Tjumen oblast i vest og nord og \xc3\xb8st for oblasten ligger Novosibirsk og Tomsk oblast.\n_START_SECTION_\nKlima\n_START_PARAGRAPH_\nOblasten har et typisk fastlandsklima, med kolde, snevintre og varme, t\xc3\xb8rre somre. Gennemsnitstemperaturen i januar sp\xc3\xa6nder fra -42\xc2\xa0\xc2\xb0C til -30\xc2\xa0\xc2\xb0C. Gennemsnitstemperaturen i juli sp\xc3\xa6nder fra +28\xc2\xa0\xc2\xb0C til +25\xc2\xa0\xc2\xb0C, og kan n\xc3\xa5 op til +35\xc2\xa0\xc2\xb0C og endda +40\xc2\xa0\xc2\xb0C. \xc3\x85rlig gennemsnitlige nedb\xc3\xb8r er 300\xe2\x80\x93400\xc2\xa0mm. Solrige dage dominerer._NEWLINE_De sydlige sletter har is\xc3\xa6r l\xc3\xa6ngere og varmere somre og kulden og frostgraderne indtr\xc3\xa6der senere. Sletter i syd er samtidigt betydeligt t\xc3\xb8rrere end de nordlige skove, og modtager kun et \xc3\xa5rligt gennemsnitligt nedb\xc3\xb8r p\xc3\xa5 250\xe2\x80\x93300\xc2\xa0mm. Vintrene p\xc3\xa5 sletterne er dog lige s\xc3\xa5 kolde som i skovene mod nord. For\xc3\xa5rsregn er sj\xc3\xa6lden, og i det sene for\xc3\xa5r kommer der sj\xc3\xa6ldent frostgrader. Den tidlige del af sommeren er ofte domineret af varme, t\xc3\xb8rre sydlige vinde.'